CELEX: 32016D0916
Language: sk
Date: 2016-06-06 00:00:00
Title: Rozhodnutie Rady (EÚ) 2016/916 zo 6. júna 2016 o pozícii, ktorá sa má prijať v mene Európskej únie v Spoločnom výbore EHP, pokiaľ ide o zmenu Protokolu 31 k Dohode o EHP o spolupráci v špecifických oblastiach mimo štyroch slobôd (rozpočtový riadok 02 03 01)

10.6.2016   
               
               
                  SK
               
               
                  Úradný vestník Európskej únie
               
               
                  L 153/35
               
            ROZHODNUTIE RADY (EÚ) 2016/916
      zo 6. júna 2016
      o pozícii, ktorá sa má prijať v mene Európskej únie v Spoločnom výbore EHP, pokiaľ ide o zmenu Protokolu 31 k Dohode o EHP o spolupráci v špecifických oblastiach mimo štyroch slobôd (rozpočtový riadok 02 03 01)
      RADA EURÓPSKEJ ÚNIE,
      so zreteľom na Zmluvu o fungovaní Európskej únie, a najmä na jej článok 114 v spojení s jej článkom 218 ods. 9,
      so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
      so zreteľom na návrh Európskej komisie,
      keďže:
      
                  (1)
               
               
                  Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.
               
            
                  (2)
               
               
                  Podľa článku 98 Dohody o EHP sa na základe rozhodnutia Spoločného výboru EHP môže meniť okrem iného Protokol 31 k Dohode o EHP (ďalej len „protokol 31“).
               
            
                  (3)
               
               
                  Protokol 31 obsahuje ustanovenia a opatrenia týkajúce sa spolupráce v špecifických oblastiach mimo štyroch slobôd.
               
            
                  (4)
               
               
                  Je vhodné pokračovať v spolupráci zmluvných strán Dohody o EHP, pokiaľ ide o činnosti Únie financované zo všeobecného rozpočtu Európskej únie, ktoré sa týkajú fungovania a rozvoja vnútorného trhu s tovarom a so službami.
               
            
                  (5)
               
               
                  Protokol 31 by sa preto mal zmeniť, aby umožňoval pokračovanie tejto rozšírenej spolupráce po 31. decembri 2015.
               
            
                  (6)
               
               
                  Pozícia Únie v Spoločnom výbore EHP by preto mala byť založená na pripojenom návrhu rozhodnutia,
               
            PRIJALA TOTO ROZHODNUTIE:
      Článok 1
      Pozícia, ktorá sa má prijať v mene Únie v Spoločnom výbore EHP k navrhovanej zmene Protokolu 31 k Dohode o EHP o spolupráci v špecifických oblastiach mimo štyroch slobôd, je založená na návrhu rozhodnutia Spoločného výboru EHP pripojenom k tomuto rozhodnutiu.
      Článok 2
      Toto rozhodnutie nadobúda účinnosť dňom jeho prijatia.
      
         V Bruseli 6. júna 2016
         
            
               Za Radu
            
            
               predseda
            
            H.G.J. KAMP
         
      
      
         (1)  Ú. v. ES L 305, 30.11.1994, s. 6.
      
         (2)  Ú. v. ES L 1, 3.1.1994, s. 3.
      
         NÁVRH
         ROZHODNUTIE SPOLOČNÉHO VÝBORU EHP č. …/2016
         z …,
         ktorým sa mení Protokol 31 k Dohode o EHP o spolupráci v špecifických oblastiach mimo štyroch slobôd
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore, a najmä na jej články 86 a 98,
         keďže:
         
                     (1)
                  
                  
                     Je vhodné pokračovať v spolupráci zmluvných strán Dohody o Európskom hospodárskom priestore (ďalej len „Dohoda o EHP“), pokiaľ ide o činnosti Únie financované zo všeobecného rozpočtu Európskej únie, ktoré sa týkajú fungovania a rozvoja vnútorného trhu s tovarom a so službami.
                  
               
                     (2)
                  
                  
                     Protokol 31 k Dohode o EHP by sa preto mal zmeniť s cieľom umožniť túto rozšírenú spoluprácu od 1. januára 2016,
                  
               PRIJAL TOTO ROZHODNUTIE:
         Článok 1
         Za článok 7 ods. 11 Protokolu 31 k Dohode o EHP sa vkladá tento odsek:
         
            „12.   Štáty EZVO sa od 1. januára 2016 podieľajú na činnostiach Únie týkajúcich sa nasledujúceho rozpočtového riadka vo všeobecnom rozpočte Európskej únie na rozpočtový rok 2016:
            
                        —
                     
                     
                        rozpočtová položka 02 03 01: „Fungovanie a rozvoj vnútorného trhu s tovarom a so službami“.“
                     
                  
         Článok 2
         Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP (*).
         Uplatňuje sa od 1. januára 2016.
         Článok 3
         Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
            V Bruseli
            
               
                  Za Spoločný výbor EHP
               
               
                  predseda
               
               
                  tajomníci Spoločného výboru EHP
               
            
         
         
            (*)  [Ústavné požiadavky neboli oznámené.] [Ústavné požiadavky boli oznámené.]